Owain Williams (rygbi'r undeb)

Chwaraewr rygbi'r undeb o Gymru oedd Owain Williams (10 Hydref 1964 – 12 Medi 2021). Chwaraeodd fel rheng ôl ymlaen i Glamorgan Wanderers RFC, Cigfrain Pen-y-bont, a Chlwb Rygbi Caerdydd. Roedd yn frawd i Gareth Powell Williams (m. 2018). Chwaraeodd i Gaerdydd 221 o weithiau, a chwaraeodd i Gymru hefyd.

Yn 2006 derbyniodd Williams lawdriniaeth ar y llygaid o ganlyniad i ddioddef o ganser. Bu farw yn 56 oed.https://golwg.360.cymru/chwaraeon/rygbi/2067142-chwaraewr-rygbi-owain-williams-wedi-marw

Dywedodd Llywydd Oes Rygbi Caerdydd, Peter Thomas: 

“Mae meddyliau pawb ym Mharc Arfau Caerdydd gyda theulu a ffrindiau Owain ar yr adeg hynod drist hon.

“Roedd ei yrfa yn rhychwantu o'r amatur i'r oes broffesiynol ac roedd bob amser yn un o'r enwau cyntaf ar ddalen y tîm yn ôl ym 1996 oherwydd ei ddiwydrwydd, ei broffesiynoldeb a'i athletiaeth. Dywedir fod Owain yn un o’r blaenwyr rheng-gefn gorau a gafodd Caerdydd erioed. Yn anffodus bydd colled ar ei ôl gan bob un ohonom, yn enwedig mor ifanc. Roedd yn chwaraewr arbennig iawn ac roedd pawb yr oedd yn chwarae gyda nhw neu yn eu herbyn yn ei barchu."https://www.wru.wales/2021/09/tributes-pour-in-for-williams/

Gyrfa Rygbi
Chwaraeodd y blaenasgellwr 221 o weithiau i Gaerdydd, gan ennill un cap dros Gymru yn erbyn Namibia yn 1990.

Roedd e’n aelod o dîm dan 18 Cymru a enillodd y Gamp Lawn yn 1983.

Treuliodd e bedwar tymor gyda Chrwydraid Morgannwg ar ôl treulio blwyddyn yn Awstralia yn chwarae i Wests yn Brisbane a Queensland.

Chwaraeodd i Ben-y-bont am bedair blynedd ar ôl dychwelyd i Gymru, gan ennill ei unig gap rhyngwladol ar daith haf, er y bu’n gapten ar dîm rygbi saith bob ochr Cymru.

Ymunodd e â Chaerdydd yn 1992, ac roedd e’n aelod o’r tîm chwaraeodd yn rownd derfynol Cwpan Heineken yn erbyn Toulouse yn 1996, y tro cyntaf i’r gystadleuaeth gael ei chynnal.

Chwaraeodd e yn y gêm olaf yn yr hen Stadiwm Genedlaethol, wrth i Gaerdydd guro Abertawe yn rownd derfynol Cwpan Rygbi Cymru.https://golwg.360.cymru/chwaraeon/rygbi/2067142-chwaraewr-rygbi-owain-williams-wedi-marw

Personol
Mae meibion Owain, Teddy a Henri, hefyd yn chwaraewyr rygbi proffesiynol.https://golwg.360.cymru/chwaraeon/rygbi/2067142-chwaraewr-rygbi-owain-williams-wedi-marw Fe addysgwyd Owain yn Ysgol Uwchradd Brynteg, Pen-y-bont ar Ogwr.https://www.wru.wales/2021/09/tributes-pour-in-for-williams/

Cyfeiriadau

Categori:Genedigaethau 1964
Categori:Marwolaethau 2021
Categori:Chwaraewyr rygbi'r undeb o Gymru
Categori:Chwaraewyr undeb rygbi rhyngwladol Cymru
Categori:Pobl o Ben-y-bont ar Ogwr